《次韵君会初冬》
宋代·于石

一年好景橘黄时，骤冷惟应瘦骨知。
吠犬频繁堕霜叶，栖鸦不定战风枝。
炉何必试手可热，文未能成鬓欲丝。
春逼寒梅三两点，蹇驴江路试寻诗。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。